02/10-2015
Jeg beslutter mig for Telenor's 50/10 Mbit forbindelse.

07/10-2015 
Jeg modtager en mail som forklarer, at min forbindelse vil være aktiv senest d. 19/10-2015 kl. 17.00.

19/10-2015
Dagen hvor mit internet skal aktiveres - 
Jeg bliver lidt mistænksom da jeg ingen router har modtaget og kontakter derfor telenor. 
Jeg snakker med 'Medarbejder 1' som forklarer, at der desværre er sket en fejl og at de desværre ikke har fået bestilt en tid hos den virksomhed, som skal aktivere min forbindelse. Han fortæller og lover at han laver en fejlmelding samme dag og jeg desværre først vil være online d. 26/10-2015. 
Han tilbyder mig samtidig et mobilt bredbånd som jeg har dagen efter d. 20/10-2015, som jeg kan bruge kvit og frit frem til d. 26/10-2015.

20/10-2015
Mobilt bredbånd ikke dukket op som lovet! Jeg kontakter derfor telenor kl. 20 og snakker med 'Medarb. 2' som kommer med en længere forklaring om, at telenor er i gang med en større omlægning af deres IT system og som berører alle deres nye bredbåndskunder. 
Han kan også se at den kollega jeg snakkede med dagen før IKKE har genbestilt min ordre og dette vil han selvfølgelig rette op på. 
Han fortæller samtidig at det KUN tager 2 dage at sende en router til mig, så der skulle ikke være nogen ventetid.
Han lover mig, at det første han vil gøre dagen efter når han møder på arbejde, dvs. d. 21/10-2015 kl. 09.00, er at kontakte det firma som skal aktivere min forbindelse og fortælle dem at de skal tilslutte bredbåndsforbindelsen ASAP! 
Han siger også, at lige så snart han lægger røret på, vil jeg modtage en sms med en bookning af tid til opfølgning af min sag og at han vil ringe til mig dagen efter (d. 21/10-2015) og fortælle mig hvad der kommer til at ske. Han fortæller også at han vil være min kontaktperson og vil følge denne sag til dørs!
Jeg modtager en sms hvor i der står at telenor kontakter mig d.21/10-2015.

21/10-2015
Jeg hører intet fra telenor hele dagen, ingenting. 

22/10-2015
Jeg kontakter telenor og snakker med 'Medarb. 3' som fortæller at grunden til at jeg ikke er blevet ringet op er, at sagen er blevet givet videre til en anden!? Han siger at de arbejder på sagen og at han vil tage kontakt til "dem der står for det med at aktivere bredbåndsforbindelser" og hvis ikke han ringer tilbage, er det fordi alt er okay.
Han fortæller mig og lover at min router er fremme om 2-3 dage og at min internetforbindelse er aktiv d.26/10-2015. 

24/10-2015
Ingen router modtaget og intet hørt.
Jeg ringer til telenor for at høre, hvad der sker med min sag. Jeg får fortalt at min router "da nok skal komme og alt er som det skal være". Jeg fortæller dem at jeg har snakket med 'Medarb. 2' op til flere gange og vedkommende siger at han vil bede 'Medarb. 2' om at kontakte mig.

'Medarb. 2' ringer og siger at han simpelthen har haft alt for travlt og ikke har haft tid til at ringe til mig. Han fortæller også at han er nødt til at fejlmelde min forbindelse, for dette (alligevel!?) ikke er blevet gjort, og at det tager 2-3 dage, så jeg har nok internet om en 10 dages tid!?

Jeg bliver kontaktet af en kvindelig medarbejder senere samme dag, som fortæller mig at hun sidder ved siden af en person i etableringsafdelingen, som hun sender en mail til!? Hun fortæller endvidere at dette betyder, at min forbindelse bliver aktiveret hurtigst muligt og min forbindelse er aktiv d. 03/11-2015 og dette lover hun højt og helligt. Hun siger også, at jeg vil modtage min router et par dage inden aktiveringen af min forbindelse. 
Jeg bliver samtidig lovet, at hun personligt vil kontakte mig d. 03/11-2015 og at vi skal snakke om en form for kompensation, da dette forløb har været uacceptabelt langt.

03/11-2015
Ingen router modtaget, hvilken overraskelse (ironi kan forekomme)!? 
Jeg kontakter Telenor som fortæller at de vil bestille en ny router til mig og at der vil gå 2-3 dage (har jeg mon hørt den før?), medarbejderen er fuldstændig ligeglad med selve situationen og siger lidt arrogant "ja ja, du skal nok modtage din router og jeg kan se at din internetforbindelse er aktiv, så ingen problemer".
Han siger endvidere at han ikke aner om, der er nogen der ringer til mig mht. kompensation, men han kan da viderestille mig til kundeservice. 
Jeg får en kvindelig medarbejder i røret som siger at hun kan give mig en måneds gratis internet. Bortset fra dette kan hun ikke hjælpe mig yderligere med min sag.

05/11-2015
Jeg får nok af hele situationen og møder fysisk op i Telenor's butik i Lyngby Storcenter. Snakker med en ekspedient som får ringet lidt frem og tilbage til Telenor's interne linje. 
Forklaringen på hele situationen er således:
Telenor bl.a. har et samarbejde et eksternt firma som tilkobler internetforbindelser. Det viser sig at dette samarbejde i øjeblikket ikke fungerer, og at Telenor faktisk slet ikke kan oprette bredbåndsforbindelser. 
Ekspedienten kan desværre ikke fortælle mig hvornår jeg kan få internet hos dem, da "der kan gå 1 uge, men også 4 uger..."!? 
Han kan ikke fortælle mig mere, heller ikke forklare hvorfor jeg er blevet lovet flere aktiveringsdatoer, da min ordre aldrig har rykket sig. 
Han fortæller endvidere, at "de jo bliver nødt til at sælge bredbåndsprodukter, så..".

Jeg har pr. dags dato opsagt mit abonnement (har jeg overhovedet haft et?) og ønsker aldrig nogensinde, at have at gøre med Telenor igen!
Jeg er blevet løjet overfor utallige gange og blevet fortalt usandheder under hele forløbet! Blevet lovet dit og dat! 
Undskyld mig, men hvad bilder i jer ind!?
Dette kandiderer til Danmarks værste kundeservice! Tænk at man bevidst lyver gang, på gang, på gang, i håb om at tjene nogle penge.
Til alle kunder der går og drømmer om at være kunde hos Telenor, hold jer laaaangt væk, de fortjener ikke vores penge!